Իդրիս Էլբա

Իդրիսա Ակունա «Իդրիս» Էլբա (; ), կինոյի և հեռուստատեսության անգլիացի դերասան։ Առավել հայտնի է դարձել՝ նկարահանվելով Ռոքնռոլլա (2008), «Ուրվական մրցարշավորդ 2» (2012), «Թոր» (2011, 2013) ֆիլմերում։

Վաղ կյանք   
Իդրիսա Ակունա Էլբան, ընտանիքի միակ երեխան, ծնվել է Լոնդոնում։ Սկզբնական շրջանում սովորել է Քեննինգ թաունում, որտեղ առաջին անգամ խաղացել է բեմի վրա։ Նրա հայրը ծնունդով Սիերա Լեոնեից է, իսկ մայրը՝ Գանայից։ Էլբան մեծացել է Իսթ Հեմում, և 1986 թվականին իր հորեղբոր հետ սկսել է զբաղվել դիջեյությամբ՝ հարսանեկան արարողությունների ժամանակ։ Այնուհետ սկսել է ինքնուրույն զբաղվել դիջեյությամբ՝ հանդես գալով գիշերային ակումբներում DJ Big Driis անվան ներքո։ 1989- 1990 թվականներին Իդրիսը աշխատել է Ֆորդի գործարանում Դագենհամում։

Կարիերա 
Իր կարիերայի սկզբին Իդրիս Էլբան նկարահանվել է հեռուստատեսությունում։ Իր առաջին դերը նա խաղացել է 1995 թվականին «Բժիշկ Էլինոր Բրոմվել» սերիալում՝ հանդես գալով միայն մեկ սերիայում։ Նա նաև նկարահանվել է «Վտանգավոր գոտի» հեռուստասերիալում։

2011 թվականին նկարահանվել է Քեննեթ Բրանայի Թոր ֆիլմում։ Իդրիս Էլբան խաղացել է Հեյմդալ անունով մարտիկի դերում։ Այդ տարի սկսվել է «Լյութեր» հեռուստասերիալի երկրորդ եթերաշրջանը, որտեղ մարմնավորած դերի համար ստացել է ոսկե գլոբուս մինիսերիալներում տղամարդու դերի համար։

2012 թվականին դերասանը նկարահանվել է «Ուրվական մրցարշավորդ 2» ֆիլմում։

Ծանոթագրություններ 

Անգլիացի դերասաններ
Բրիտանացի երաժիշտներ
NME Awards մրցանակի դափնեկիրներ
Անգլիացի կինոպրոդյուսերներ
Անգլիացի կոմպոզիտորներ
Հեռուստատեսային դերասաններ
«Ոսկե գլոբուս» մրցանակի դափնեկիրներ
Բրիտանացի հեռուստատեսային դերասաններ